[{"text_idx": "#000000", "text": "\u201cSuvitajad\u201d on ehedat kirge ja nakatavat nalja ta\u0308is suvine komo\u0308o\u0308dia, mis po\u0303hineb Juhan Smuuli samanimelisel jutustusel. Film valmib armastatud kirjaniku sajandaks su\u0308nniaastapa\u0308evaks ning on u\u0308htlasi ka austusavaldus kunagisele kultuskomo\u0308o\u0308diale \u201cSiin me oleme\u201d, mis va\u0308ndati sama algmaterjali po\u0303hjal. Imekauni Muhumaa ru\u0308pes rulluv legendaarne lugu on toodud julgelt ta\u0308napa\u0308eva, sest Smuuli terane na\u0308gemus vastandlikest inimtu\u0308u\u0308pidest on ajatu."}, {"text_idx": "#000001", "text": "Kalur A\u0308rni on otsustanud nigela kalasaagi to\u0303ttu jaaniajaks suvitajad vo\u0303tta. Plaan pole ju paha, kuid tema kaunisse Muhumaa tallu saabuvad u\u0308limalt tu\u0308likad ku\u0308lalised: proua Sohvia, tema abikaasa Johan, nende poeg Juunior ja Sohvia kaunitarist o\u0303de Erna koos oma a\u0308rimehest kavaleri Ivoga. Juba esimesest pilgust on selge, et A\u0308rnil ja tema naisel Lainel la\u0308heb selle seltskonnaga va\u0308ga raskeks. Pealinnast saabunud suvitajad pakatavad ta\u0308htsusest ja no\u0303uavad erikohtlemist, samas on nende klantsi pealispinna all piinlikke saladusi, mis tu\u0308li ka\u0308igus avanema hakkavad. Linnarahva jagelustesse to\u0303mmatud maarahvas avastab nu\u0308u\u0308d ka oma elus u\u0308llatavaid kitsaskohti. Lugu muutub veelgi keerulisemaks, kui pererahva tu\u0308tre ja suvitajate poja vahel hakkavad liikuma romantilised hoovused. Naljakate segaduste ja intriigide saatel minnakse vastu jaanio\u0308o\u0308le ning koos vo\u0303imsa lo\u0303kkega su\u0308tivad peoplatsil ka viimseni pingule timmitud kired."}, {"text_idx": "#000002", "text": "Komo\u0308o\u0308dia \u201cSuvitajad\u201d on \u201cTalve\u201d, \u201cSoo\u201d ja \u201cJahihooaja\u201d taga seisva meeskonna ko\u0303ige va\u0308rskem linateos."}]